**NARAVOSLOVNI DAN 8. a in 8. b razreda**

V sredo, 27. 1. 2021, smo imeli učenci 8. razredov naravoslovni dan. Tokrat je, za spremembo od prejšnjih let, potekal malo drugače, in sicer preko videokonference.

Tema naravoslovnega dneva je bila »Pogled v človeško telo«, ki jo obravnavmo pri predmetu biologije.

V uvodnem delu nam je učiteljica predstavila kar nekaj zanimivosti o človeškem telesu. Sledila so navodila za reševanje nalog.

Najprej smo morali narediti reklamo o pravilni telesni drži. Sam sem jo pripravil v obliki powerpointa.

Pri naslednji nalogi smo se odpravili v naravo poiskat kamne. Na vsak kamen smo narisali človeški organ (možgani, pljuča, srce, jetra, želodec....). Na plakat smo nato narisali še človeka ter poslikane kamne razvrstili v pravilni položaj. Nato smo morali pripraviti zdrav zajtrk. Sam sem se tokrat odločil za kruh z medom ter sadni jogurt. Za zadnjo nalogo nam je učiteljica poslala sliko skeleta. Le-to smo natisnili, nato pa smo jo obrezali ter vse pravilno povezali in speli, da smo dobili skelet človeka.

Ob 12. uri smo imeli za zaključek še video srečanje, kjer smo pregledali končne izdelke.

Naravoslovni dan je zaradi zanimivih podatkov, različnih in dinamičnih nalog hitro minil. Pridobil sem veliko novega znanja, pri ustvarjanju pa sem zelo užival. Prepričan sem, da je bil ta dan zanimiv tudi mojim sošolcem. Spoznal sem, da smo ljudje enkratna, a hkrati tako zapletena bitja.

Tom Agnič, 8. b

V sredo, 27.1.2021, smo imeli naravoslovni dan. Podrobneje smo spoznavali naše človeško telo.

Zjutraj ob 8.00 smo se dobili na začetni videokonferenci. Učiteljica ga. Tanja Zupančič nam je na začetku predstavila predstavitev, v kateri je bilo predstavljeno naše telo. Ob koncu smo dobili 4 naloge, ki vsaj meni niso bile zahtevne. Prva naloga je bila v sklopu zdrave prehrane. Morali smo narediti malico, ki je bila zdrava ter upoštevati koliko ogljikovih hidratov vsebuje, kalorij, zelenjave, sadja… Druga naloga se je navezovala na naše okostje. Naredili smo okostnjaka na katerega smo napisali katere kosti imamo v telesu, okostnjaka smo nato pridno spravili, saj nam bo zelo prav prišel pri učenju biologije. V tretjo nalogo so bili zajeti deli našega telesa brez katerih mi nebi morali živeti. To so vsekakor naši organi, ki pridno skrbijo za delovanje našega telesa. Ustvarili smo igro z naslovom Postavi me na pravo mesto. Za to igro smo v naravi našli kamenčke različnih oblik na katere smo narisali 8 najpomembnejših organov. Naslednji korak je bil, da smo vzeli list na katerega smo obrisali naše telo. Na koncu smo to postavili v pokrov škatle in igra je bila pripravljena na igranje. Pri zadnji nalogi smo izdelali oglaševalsko akcijo na temo zdrave hrbtenice. Pri tej nalogi smo si lahko pomagali z videoposnetkom fizioterapevtke, ki je bila sestra naše učiteljice. Vse 4 naloge smo poslikali in jih poslali v spletno učilnico. Ob 12.00 pa smo se z učiteljico znova dobili na zaključni videokonferenci.

Meni je bil tak dan zelo všeč in bi ga z veseljem ponovila. Najboljša naloga mi je bila, ko smo sestavljali okostnjaka, saj sem se pri tem najbolj zabavala. In moj trud je bil poplačan, ker nam je učiteljica na začetku za najbolj pridne obljubila nagrado in ena izmed vseh je bila tudi moja. Učiteljica nas je pohvalila, saj smo odlično opravili delo. Vsi bi z veseljem ponovili dan.

Teja Štravs, 8.a